Ludwig Paul

Prof. Dr. Ludwig Paul, Universıtey Hamburgi de alımê Zıwananê İrankiyano. İranolog L. Paul hewt domanan/qıcan ra ê hirêyıno ke serray 1963. Munix de ameo dınya. Ey aver 1983-85 Universıtey Munixi de Matematik wendo, tepeya vêrdo be ilmê zıwanan, İranolociye û ilmê İslami, Bonn de. Göttingen de İranolociye û ilmê İslami qedenay û doktoray xo zi uca vıraşta.

Serra 1995. de ey doktoray xo „Zazaki: Grammatik und Versuch einer Dialektologie“ (Zazaki: Gramer û cerrebê diyalektolociye) dawa zerre, 1996 de ki unwanê xo'yê doxtori gırewto. Ena doxtoray xo de ey qısmê grameri de gıraniye dawa Zazakiyê Çêrmuge-Sêwrege û qısmê 2. de diyalektanê Zazaki sero gama verêne be tenê detay sero vınderdo. Paul mıxtelıf fekanê Zazaki ki qısey keno.

Mabeynê serranê 1996 - 2002 Universıtey Göttingeni de gırweya, wezifedarê salıxdayışi bi. 2002 de nuştey habilitasyoni da zerre, 2004 de bi profesorê Universıtey. Nisana 2003yıne ra nat oyo Universıtey Hamburgi de qısmê İranolociye de profesorine keno.
Paul zeweciyaeyo, wahêrê hirê domanano/qıcano. 

 Meqaley û kıtabê Prof. Dr. L. Pauli 
 Zıwananê İrankiyê Rocawani miyan de caê Zazaki  (be İngılızki)
 Zazaki: Grammatik und Versuch einer Dialektologie (Zazaki: Gramer û cerrebê diyalektolociye), Wiesbaden 1998, ISBN 3-89500-098-1 (be Almanki)

 Dewrê cıwiyayışi (CV) 
 Universıtey Hamburgi

Kategoriye:Almani
Kategoriye:Merdumê ke 1963 de biyê
Kategoriye:Zıwanşınasi
Kategoriye:Akademisyeni
Kategoriye:Akademisyenê Almani
Kategoriye:Zıwanşınasê Almani